Starta iela (Rīga)

Starta iela ir Rīgas iela Čiekurkalna un Teikas apkaimju industriālajā zonā. Iela sākas no krustojuma ar Gaujas ielu netālu no Brasas stacijas, to pārtrauc dzelzceļa līnija starp Zemitānu un Čiekurkalna stacijām (nav pārbrauktuves), tālāk ved garām Rīgas Vagonu rūpnīcas teritorijai, turpinās zem Gustava Zemgala gatves pārvada, ved dzelzceļa līniju garām Čiekurkalna stacijai un beidzas krustojumā ar Bērzpils ielu. Tā sastāv no 1 braukšanas joslas. Ielas kopējais garums ir 1073 metri.

 Vēsture 
Iela pirmo reizi pieminēta 1899. gadā kā Valču iela (, ), jo tā no Brasas un Čiekurkalna stacijām veda uz valcēšanas rūpnīcu. Pirmā pasaules kara laikā 1915. gadā rūpnīcu kopā ar strādniekiem evakuēja uz Krievijas impērijas vidieni. Rūpnīcas ēkas bija pamestas līdz 1937. gadam, kad 1937. gada Eiropas čempionāta basketbolā dēļ tās pārbūvēja par Rīgas sporta namu un Valču ielu pārdēvēja par Starta ielu.

20. gadsimta vidū pāri Čiekurkalna-Brasas dzelzceļa līnijai bija pārbrauktuve, kas savienoja Starta ielu ar Augstrozes ielu.

 Ielu savienojumi 
Starta iela ir savienota ar šādām ielām:
 Gaujas iela
 Trikātas iela
 Lēdmanes iela
 Bērzpils iela

 Atsauces 

Kategorija:Ielas Teikā
Kategorija:Ielas Čiekurkalnā